als_Latn dik_Latn tur_Latn
Tahiri, takime për të aderuar në Kartonin e gjelbër
Një takim i rëndësishëm i Zëvendwskryeministres Edita Tahiri është zhvilluar me ndërmjetësimin e BE-së, Akeksi Hupin, lidhur me marrëveshjen për sigurimet kufitare të automjeteve, ku palët janë pajtuar se ka nevojë që të shtohen dinamikat e takimeve dhe të përmbyllet marrëveshja sa më shpejt, si një kontribut për lehtësimin e lëvizjes së lirë për qytetarët.
Zëvendëskryeministrja Edita Tahiri ka qëndruar në Bruksel prej 11-13 shkurt 2014, me ç ‘rast ka marrë pjesë në delegacionin e Kryeministrit Thaçi në dialogun për normalizimin e marrëdhënieve në mes të Republikës së Kosovës dhe Serbisë si dhe ka zhvilluar takime me përfaqësuesit e BE-së për çështjet e implementimit të marrëveshjeve.
Zëvendëskryeministrja Tahiri ka zhvilluar një takim me Drejtorin për Evropën Perëndimore dhe Ballkanin në Shërbimin përPunë të Jashtme të BE-së z. Fernando Gentilini ku ndër të tjera është biseduar për ecurinë e zbatimit të marrëveshjeve të dialogut teknik dhe atij për normalizim si dhe për forcimin e marrëdhënieve mes Kosovës dhe BE-së në drejtim të realizimit të Marrëveshjes për Stabilizim Asocim për Kosovën
Gjithashtu, Zëvendëskryeministrja Tahiri ka zhvilluar takime në ndërmjetësit e BE-së për çështjet e energjisë dhe telekomunikacionit me përfaqësuesit e Drejtorisë për zgjerim, Cahterine Wendt, drejtore për Kosovën dhe Nicholas Cendrowicz ku është kërkuar shpejtimi i proceseve për zbatimin e marrëveshjeve respektive. (Rtk)
als_Latn als_Latn als_Latn als_Latn als_Latn